শিব মার্কণ্ডেয়কে যমের হাত থেকে রক্ষা করছেন।
**মার্কণ্ডেয়** (সংস্কৃত: मार्कण्‍डेय) ছিলেন একজন প্রাচীন হিন্দু ঋষি। তিনি ঋষি ভৃগুর বংশে জাত। মার্কণ্ডেয় শিব ও বিষ্ণু উভয় দেবতারই এক বিশিষ্ট ভক্ত। একাধিক পুরাণে তার উল্লেখ রয়েছে। *মার্কণ্ডেয় পুরাণ* ঋষি মার্কণ্ডেয় ও জৈমিনীর কথোপকথনের আকারে রচিত। *ভাগবত পুরাণ*-এরও কিয়দংশ মার্কণ্ডেয়র কথোপকথন ও প্রার্থনার সংকলন। *মহাভারত*-এও মার্কণ্ডেয়ের উল্লেখ রয়েছে। সকল মূল শাখার হিন্দু সম্প্রদায়গুলির কাছেই মার্কণ্ডেয় এক শ্রদ্ধেয় ঋষি।

বর্তমানে উত্তরাখণ্ডের উত্তরকাশী জেলায় যমুনোত্রী মন্দিরের ট্রেকিং রুটে মার্কণ্ডেয় তীর্থ নামে একটি স্থান অবস্থিত। লোকবিশ্বাস অনুযায়ী এখানেই মার্কণ্ডেয় তার *মার্কণ্ডেয় পুরাণ* গ্রন্থখানি রচনা করেছিলেন।

পৌরাণিক উপাখ্যান
----------------

ঋষি মার্কণ্ডেয় সম্পর্কে প্রচলিত জনপ্রিয় উপাখ্যানটি নিম্নরূপ:

মৃকণ্ডু ঋষি ও তার পত্নী মরুদবতী পুত্রকামনায় শিবের আরাধনা করেন। তাদের তপস্যায় তুষ্ট হয়ে শিব তাদের সম্মুখে উপস্থিত হন। তিনি জিজ্ঞাসা করেন, তারা কেমন পুত্র চান – দীর্ঘজীবী মূর্খ পুত্র না ক্ষণজীবী জ্ঞানী পুত্র। মৃকণ্ডু ঋষি ক্ষণজীবী জ্ঞানী পুত্রই চান। জন্ম হয় মার্কণ্ডেয়ের।

মার্কণ্ডেয়ের আয়ু ছিল মাত্র ষোলো বছরের। সে ছিল শিবের ভক্ত। ষোড়শ বছরে পদার্পণ করার পর যখন তার মৃত্যুকাল আসন্ন, তখন সে একটি শিবলিঙ্গ গড়ে পূজায় বসে। যম তাকে নিয়ে যেতে এলে সে সেই শিবলিঙ্গ ছেড়ে যেতে অস্বীকার করে। যম তার রজ্জু দিয়ে মার্কণ্ডেয়কে বন্ধন করলে, মার্কণ্ডেয় শিবলিঙ্গটিকে আঁকড়ে ধরে এবং শিবের কাছে সাহায্য প্রার্থনা করতে থাকে। ভক্তবৎসল শিব ভক্তের দুর্দশা দেখে শিবলিঙ্গ থেকে আবির্ভূত হন। ক্রুদ্ধ শিব আক্রমণ করেন যমকে। যম পরাভূত হন এবং মার্কণ্ডেয়ের উপর তার দাবি ত্যাগ করে ফিরে যান। শিব যমকে পরাজিত করে *মৃত্যুঞ্জয়* নামে পরিচিত হন। শিবের বরে মার্কণ্ডেয় অমরত্ব লাভ করেন।

*মহামৃত্যুঞ্জয় মন্ত্র* মার্কণ্ডেয়ের রচনা মনে করা হয়। তামিলনাড়ুর তিরুক্কদাভুর মন্দিরে শিবের যমবিজয়ের ধাতুচিত্র রয়েছে। *নৃসিংহ পুরাণ* গ্রন্থেও একই প্রকার একটি কাহিনির উল্লেখ পাওয়া যায়। তবে এই কাহিনি অনুযায়ী, মার্কণ্ডেয় কর্তৃক *মৃত্যুঞ্জয় মন্ত্র* পাঠের পর বিষ্ণু যমের হাত থেকে মার্কণ্ডেয়কে রক্ষা করেছিলেন।

### ভাগবত পুরাণের উপাখ্যান

মার্কণ্ডেয় বিষ্ণুকে বন্দনা করছেন।
*ভাগবত পুরাণ* গ্রন্থে উল্লিখিত কাহিনি অনুসারে, সমগ্র বিশ্ব জলময় হলে মার্কণ্ডেয় বিষ্ণুর স্তব করে তাকে উদ্ধার করার আবেদন জানান। বিষ্ণু পাতায় ভাসমান একটি বালকের বেশ ধরে এসে তাকে বলেন যে তিনিই *সময়* ও *মৃত্যু*। বালক ঋষিকে অনুরোধ করেন যে তিনি যেন নিজেকে ক্রমবর্ধমান জলরাশি থেকে উদ্ধার করতে বালকের মুখে প্রবেশ করেন। বালকের উদরে প্রবেশ করে সেখানে মার্কণ্ডেয় সেখানে বিশ্বচরাচর, সপ্তলোক ও সপ্ত মহাসমুদ্রের উপস্থিতি দেখতে পান। সকল পর্বত, রাজ্য ও জীব সেখানে বিদ্যমান ছিল। উদভ্রান্ত হয়ে মার্কণ্ডেয় বিষ্ণুর স্তব করতে থাকেন। সেই মুহুর্তেই বালকের মুখের বাইরে বেরিয়ে আসেন। বিষ্ণু তার সম্মুখে আবির্ভূত হয়ে তাকে বর দেন। মার্কণ্ডেয় বালকরূপী বিষ্ণুর উদরে এক হাজার বছর কাটিয়েছিলেন। সেখানেই তিনি *বালমুকুন্দাষ্টকম্* স্তোত্র রচনা করেন।

দেবীমাহাত্ম্যম্
---------------

শাক্তধর্মের সর্বোচ্চ ধর্মগ্রন্থ *দেবীমাহাত্ম্যম্* *মার্কণ্ডেয় পুরাণ* গ্রন্থের অংশবিশেষ।

চলচ্চিত্র
---------

* ইন্টারনেট মুভি ডেটাবেজে *মার্কণ্ডেয়*  (ইংরেজি) (১৯২২)
* ইন্টারনেট মুভি ডেটাবেজে *মার্কণ্ডেয়*  (ইংরেজি) (১৯৩৮)
* ইন্টারনেট মুভি ডেটাবেজে *ভক্ত মার্কণ্ডেয়*  (ইংরেজি) (১৯৫৬)

আরও দেখুন
---------

* নারদ
* প্রহ্লাদ
* চতুষ্কুমার
* হিন্দু পঞ্জিকা
* সপ্তর্ষি
* চিরঞ্জীব

তথ্যসূত্র
---------

1. ↑  "Srimad Bhagavatam, Canto 12, Chapter 8: Markandeya's Prayers to Nara-Narayana Rishi"। ১৪ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১০।
2. ↑  The Wisdom of the Mahabharata
3. ↑  Yamunotri Temple  ওয়েব্যাক মেশিনে আর্কাইভকৃত ৩১ জুলাই ২০০৯ তারিখে Uttarkashi district website.
4. ↑  "Maha Mrityunjaya Stotram"। ১৪ জুন ২০০৮ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১০।
5. ↑  Kaala Samhaaram - The Story of Markandeya
6. ↑  Narsimha Purana ch 7, 8.
7. ↑  Biographies,Sages, Rushis And Saints at FreeIndia[*স্থায়ীভাবে অকার্যকর সংযোগ*]

* Dictionary of Hindu Lore and Legend (আইএসবিএন ০-৫০০-৫১০৮৮-১) by Anna Dallapiccola

বহিঃসংযোগ
---------

* Markandeya's Prayers from the Bhagavata Purana


| * দে
* স
হিন্দু পুরাণের ঋষিগণ |
| --- |
| সপ্তর্ষি | 

|  |  |
| --- | --- |
| প্রথম মন্বন্তর | মারীচি  •  অত্রি  •  অঙ্গিরস  •  পুলহ  •  ক্রতু  •  পুলস্ত্য  •  বশিষ্ঠ |
| দ্বিতীয় মন্বন্তর | উর্জ  •  স্তম্ভ  •  প্রাণ  •  দাত্তোলি  •  ঋষভ  •  নিশ্চর  •  অর্বরীবত |
| তৃতীয় মন্বন্তর | কৌকুন্দিহি  •  কুরুণ্ডী  •  দলয়  •  সংখ্য  •  প্রবাহিত  •  মিত  •  সম্মিত |
| চতুর্থ মন্বন্তর | জ্যোতির্ধাম  •  পৃথু  •  কাব্য  •  চৈত্র  •  অগ্নি  •  বনক  •  পিবর |
| পঞ্চম মন্বন্তর | হিরণ্যরোম  •  বেদশ্রী  •  উর্ধ্ববাহু  •  বেদবাহু  •  সুধমন  •  পর্জন্য  •  মহামুনি |
| ষষ্ঠ মন্বন্তর | সুমেধ  •  বিরাজ  •  হবিষ্মত  •  উত্তম  •  মধু  •  অভিনমন  •  সহিষ্ণু |
| সপ্তম মন্বন্তর | কশ্যপ  •  অত্রি  •  বশিষ্ঠ  •  বিশ্বামিত্র  •  গৌতম  •  জমদগ্নি  •  ভরদ্বাজ |

 |
| অন্যান্য | চার কুমার  •  অগস্ত্য  •  অগ্নিবেশ  •  আরুণি  •  অষ্টাবক্র  •  আস্তিক  •  অথর্বন  •  আত্রেয় •  ঔপমান্যব  •  ঔরব  •  ভৃগু  •  ভৃঙ্গী  •  ব্রহ্মর্ষি  •  চ্যবন •  দধীচি  •  দেবল  •  দীর্ঘতামস  •  দুর্বাসা  •  গর্গ  •  গৃৎসমদ  •  জহ্নু • বেদব্যাস  • জৈমিনি •  কামভোজ  •  কম্বু স্বয়ম্ভূব  •  কণাদ  •  কন্ব  •  কান্ব  •  কপিল  •  কিন্দম  •  কুৎসা  •  মাণ্ডব্য •  মার্কণ্ডেয়  •  নচিকেতা  •  নারদ  •  পরাশর  •  রাজর্ষি  •  ঋষ্যশৃঙ্গ  •  সান্দীপনী  •  সংকীর্তি  •  শৃঙ্গী ঋষি •  শুক্র  •  শুক  •  উপমন্যু  •  বদুল  •  বৈশম্পায়ন  •  বাল্মীকি  •  বর্তন্তু  •  বিভাণ্ডক •  যাজ্ঞবল্ক্য |
| **বিষয়শ্রেণী** • **প্রবেশদ্বার** |


| * দে
* স
হিন্দু দেবদেবী ও ধর্মগ্রন্থ |
| --- |
| দেবতা | দেব  **·**  ব্রহ্মা  **·**  বিষ্ণু (দশাবতার)  **·**  শিব (ভিক্ষাটন)  **·**  হরিহর  **·**  রাম  **·**  কৃষ্ণ  **·**  গণেশ  **·**  কার্তিকেয়  **·**  হনুমান  **·**  ইন্দ্র  **·**  সূর্য  **·**  কামদেব  **·**  বিশ্বকর্মা  **·**  হিমালয়  **·** তেত্রিশ দেবতা **·**  *অন্যান্য* | ওঁ-কার |
| দেবী | দেবী  **·**  সরস্বতী  **·**  লক্ষ্মী (অষ্টলক্ষ্মী **·** অলক্ষ্মী)  **·**  মহাশক্তি  **·**  দাক্ষায়ণী  **·**  পার্বতী **·**  দুর্গা  **·**  কালী **·**  জগদ্ধাত্রী  **·**  সীতা  **·**  রাধা  **·**  মহাবিদ্যা **·**  নবদুর্গা  **·**  মাতৃকা (চামুণ্ডা)  **·**  গঙ্গা  **·**  মনসা  **·**  *অন্যান্য* |
| ধর্মগ্রন্থ | 'বেদ ***·*** উপনিষদ্‌ ***·*** পুরাণ ***·*** রামায়ণ ***·*** মহাভারত ***·*** ভগবদ্গীতা ***·*** দেবীমাহাত্ম্যম্ ***·*** অন্যান্য |
| হিন্দুধর্ম  **·**  হিন্দু পুরাণ  **·**  ভারতীয় মহাকাব্য |